open-index/open-wikipedia-markdown huggingface dataset:
Kapteeni Kanki

**Kapteeni Kanki** on ''Myrkky''-lehdessä vuodesta 2003 ilmestynyt Kari Sihvosen huumorisarjakuva. Vuonna 2009 Zum Teufel -kustannus julkaisi sarjasta kokoelmateoksen. *Myrkky*-lehden lopetettua toimintansa Sihvonen piirtää uusia Kanki-tarinoita harvemmin.

*Kapteeni Kangessa* seikkailevat muun muassa Kapteeni Kanki, Pirjo, Slarbatron, Tohtori Morgan, Salami ja Fagenstainin hirviö.

## Kokoelmat

* 
* 
* 
*
Gantt-kaavio

**Ganttin-kaavio** on erityisesti projektinhallinnassa suosittu janakaavio, joka esittää projektin ja sen työvaiheiden edistymisen suhteessa aikaan. Kaavion kehitti amerikkalainen insinööri ja keksijä Henry Gantt jo 1800-luvulla, ja se on nimetty hänen mukaansa.

## Käyttö

Gantt-kaaviossa ylimmäksi vaakatasoon sijoitetaan aikajana. Työvaiheet sijoitetaan allekkain kaavion vasempaan laitaan. Kutakin työvaihetta kuvaava jana sijoitetaan työtehtävän riville aikajanan siihen kohtaan, jolloin työ on määrä aloittaa. Janan suuruus kuvaa vaiheen vaatimaa työmäärää aikajanan aikayksiköissä mitattuna. Jana päättyy aikajanalla kohtaan, jolloin työvaiheen on määrä olla valmis. Kaavioon sijoitettujen janojen avulla on helppo hahmottaa työvaiheiden toteutusjärjestys: jokin vaihe saattaa kestää koko projektille varatun ajan, toista taas ei voida aloittaa ennen kuin jokin toinen työvaihe on valmis. Janojen värityksellä voidaan seurata työvaiheen etenemistä. Kaaviossa on yleensä jonkinlainen kursori kyseisen päivän kohdalla, ja tähän vertaamalla nähdään helposti onko työvaihe aikataulussa, vai kenties siitä jäljessä.

## Hyödyt ja rajoitteet
Ganttin kaavio on yksi vanhimpia ja yksinkertaisimpia tekniikoita seurata projektin edistymistä. Sen merkittävin etu on visuaalisuus, joka auttaa hahmottamaan projektin aikataulun yhdessä kaikkien vaadittavien työvaiheiden kanssa kerralla alusta loppuun. Selkeästi hahmotettavalla kaaviolla on helppo pitää projektin työntekijät perillä sen etenemisestä sekä tehdä selvitystä projektin tilanteesta myös muille asianomaisille. Ganttin kaavion heikkoudet tulevat sen yksinkertaisuudesta: kaavio esittää työmäärän ainoastaan suhteessa aikaan ottamatta huomioon muita työn vaativuuteen liittyviä tekijöitä. Aina kaikkien työvaiheiden väliset riippuvuudet eivät ole selvästi tunnistettavissa ja täten kaavio vääristyy. Lisäksi projektissa, jossa työvaiheita on lukumääräisesti monta, saattaa visuaalinen selkeys kärsiä. Kaaviosta ei myöskään ilmene mahdollinen tehtävän suoritusnopeuden vaihtelu tehtävän eri vaiheissa eikä kaaviossa ole myöskään tehtävän tekemiseen mahdollisesti liittyvää sijaintitietoa, vrt. vinoviiva-aikataulu. 

## Lähteet

*Hughes, B. and Cotterell, M.:  Software Project Management, McGraw-Hill, 2005, fourth edition. 

## Aiheesta muualla
Chopping Mall

**Chopping Mall** on yhdysvaltalainen kauhu-/sci-fi-elokuva, jonka ensi-ilta oli 21. maaliskuuta 1986, ja sitä näytettiin nimellä **Killbots**.

Kun elokuva näytettiin ensi kertaa, se ei ollut menestys. Vähän ajan päästä se näytettiin uudestaan nimellä *Chopping Mall*, ja se sai paremman vastaanoton. Elokuva kertoo tappajaroboteista jotka ottavat ostoskeskuksen valtaansa ja murhaavat teini-ikäisiä työntekijöitä.

Elokuvan ohjasi Jim Wynorski ja kirjoittivat Wynorski ja Steve Mitchell. Sitä kuvattiin enimmäkseen Sherman Oaks Galleriassa. Elokuvana pääosissa olivat Kelli Maroney (joka oli myös elokuvassa *[[Night of the Comet]]*) sekä Tony O'Dell. Sen tuotti elokuvantekijä Roger Corman vaimonsa Julien kanssa. Paul Bartel ja Mary Woronov näyttelivät uudestaan Paul ja Mary Blandia, joita esittivät elokuvassa *[[Paistinpannumurhaajat]]*.

## Juonitiivistelmä
Park Plaza Mall on juuri asentanut uuden turvajärjestelmän, johon kuuluu kolme huipputekniikalla varustettua turvarobottia.

Neljä nuorta paria päättää pitää elämänsä suurimmat juhlat. He kaikki jäävät ostoskeskukseen sulkemisajan jälkeen juomaan, juhlimaan ja huoraamaan. Ainoa huono puoli juhlissa on se, että juuri sinä yönä turvajärjestelmässä on vikaa, ja roboteista tulee tappajarobotteja, ja ne hyörivät ympäri ostoskeskusta tappamassa juhlijoita. Jokaisen murhansa jälkeen robotit sanovat: ”Have a nice day.” (*Hyvää päivänjatkoa.*)

## Näyttelijät

Paul Bartel ja Mary Woronov uusivat Paistinpannumurhaajat-elokuvan roolihahmonsa.

## Lähteet

## Aiheesta muualla
* 
* Bleeding Skull - ''Chopping Mall'' DVD Review 
* Terror Trap - ''Chopping Mall'' Review
Hugh Anderson

**Hugh Anderson** (s. 18. tammikuuta 1936) on uusiseelantilainen entinen ratamoottoripyöräilijä. Hän voitti maailmanmestaruuden neljä kertaa: 50-kuutioisissa vuosina 1963 ja 1964 sekä 125-kuutioisissa vuosina 1963 ja 1965.

Hugh Anderson aloitti kilpauransa kotimaassaan 350- ja 500-kuutioisissa. Vuonna 1960 hän siirtyi Isoon-Britanniaan kilpailemaan. Anderson ajoi MM-sarjassa 50cc, 125cc, 250cc ja 350cc -luokissa. Hän kilpaili lähes koko uransa Suzukilla. Japanilaistalliin Anderson siirtyi vuonna 1962.

Hugh Anderson on kilpaillut aktiiviuransa jälkeen klassikkopyörien kilpailuissa. Anderson valittiin Uuden-Seelannin urheilun Hall of fameen vuonna 1995. Syyskuussa 2009 Andersonilta poistettiin hyvänlaatuinen kasvain.

## Saavutukset
### 50cc-luokka
*Maailmanmestari 1963 ja 1964
*MM-sarjan kolmas 1965
*8 osakilpailuvoittoa, 9 kakkossijaa ja 8 kolmossijaa
*Ison-Britannian mestari 1962, 1963 ja 1964

### 125cc-luokka
*Maailmanmestari 1963 ja 1965
*17 osakilpailuvoittoa, 3 kakkossijaa ja 2 kolmossijaa
*Ison-Britannian mestari 1963

### 350cc-luokka
*1 kolmossija MM-osakilpailuissa

## Lähteet
* Motorcyclingnz 

### Viitteet
Frankenweenie

**Frankenweenie** on vuonna 1984 valmistunut lyhytelokuva, jonka on ohjannut Tim Burton. Hän on käsikirjoittanut elokuvan Leonard Rippsin kanssa. Frankenweenie parodioi vuonna 1931 ensi-iltansa saanutta elokuvaa *[[Frankenstein (vuoden 1931 elokuva)|Frankenstein]]*, joka pohjautuu Mary Shelleyn samannimiseen romaaniin.

*Frankenweeniesta* tehtiin myöhemmin edelleen Burtonin ohjaamana kokopitkä elokuva, joka sai ensi-iltansa 5. lokakuuta 2012. Elokuva toteutettiin mustavalkoisena, kolmiulotteisesti kuvattuna stop motion -animaationa. Elokuvan vastaavana tuottajana toimi muun muassa *[[Leijonakuningas|Leijonakuninkaan]]* tuottanut Don Hahn.

## Juoni

Victor Frankenstein (Barret Oliver) on nuori poika, joka tekee elokuvia bullterrieristään Sparkysta. Kun Sparkyyn osuu auto, Victor oppii koulussa lihasten elektronisista impulsseista, ja keksii, kuinka herättää Sparkyn henkiin. Hän rakentaa koneita, jotka keräävät salamoita, jotka elvyttävät hänen koiransa. Kun Victor on kiitollinen, pelkäävät naapurit koiraa kuollakseen. Pian joutuvat Sparky ja Victor juoksemaan pakoon, ja he joutuvat paikalliselle minigolfradalle ja piiloutuvat tuulimyllyyn. Kun Frankensteinien naapurit saapuvat paikalle, he käyttävät tupakansytytintä valona yrittäessään nähdä heidät, ja sytyttävät tuulimyllyn tuleen. Victor kaatuu ja menettää tajunsa, mutta Sparky pelastaa hänet liekeistä juuri oikealla hetkellä. Väkijoukko ymmärtää virheensä ja pyytää anteeksi. Myöhemmin Sparky rakastuu puudeliin, jonka hiustyyli muistuttaa etäisesti Frankensteinin morsianta.

## Näyttelijät

## Lähteet
House of Carters

**House of Carters** (aikaisemmin **The Carters**) oli dokumentti/tosi-tv ohjelma, jota esitettii Yhdysvalloissa kanavalla E! ja Kanadassa kanavalla *MuchMusic*. Ohjelma kertoo Backstreet Boys -yhtyeen laulaja Nick Carterin ja tämän neljän sisaruksen elämistä heidän yrittäessä yhtenäistää perhettään ja menestyä urallaan. Sarjan ensi-ilta oli 2. lokakuuta 2006 ja *E!* tilasi sarjaa kahdeksan jakson verran. Ohjelmassa esiintyvät Nick, B. J., Aaron, Leslie ja Angel Carter.

## Jaksot
# Welcome Back, Carter
# Carter Dearest
# Carter Knows Best
# Two Of A Carter
# Everybody Hates Carter
# Carter's Anatomy
# Hangin' With Mr. Carter
# Good Night And Good Carter

## Aiheesta muualla
* Viralliset sivut
* House of Carters IMDb:ssa
* House of Carters TV:com:issa
Revolver

**Revolver** voi viitata:

## Musiikki
* *[[Revolver (The Beatlesin albumi)|Revolver]]*, The Beatlesin vuoden 1966 albumi
* *[[Revolver (The Hauntedin albumi)|Revolver]]*, The Hauntedin vuoden 1998 albumi
* *[[Revolver (Lewis Blackin albumi)|Revolver]]*, Lewis Blackin vuoden 2002 albumi
* *[[Revolver (Madaran albumi)|Revolver]]*, Madaran vuoden 2006 albumi
* ”Revolver”, Madonnan vuoden 2009 single
* *[[Revolver (T-Painin albumi)|RevolveЯ]]*, T-Painin vuoden 2011 albumi

## Elokuva
* *[[Revolver (elokuva)|Revolver]]*, brittiläis-ranskalainen elokuva vuodelta 2005

## Lehti
* *[[Revolver (lehti)|Revolver]]*, yhdysvaltalainen musiikkilehti

## Katso myös
* Revolveri
Gunnar Hökmark

**Anders Gunnar Hökmark** (s. 19. syyskuuta 1952 Ystad) on maltillisessa kokoomuksessa vaikuttava ruotsalainen poliitikko. Hän opiskeli taloustiedettä, toimi vuosina 1979–1984 maltillisen nuorisoliiton puheenjohtajana ja istui vuosina 1982–2004 Ruotsin valtiopäivien jäsenenä. Vuosina 2003–2004 hän toimi valtiopäivien perustuslakikomitean puheenjohtajana.

Vuosina 1991–1999 Hökmark toimi kokoomuksen puoluesihteerinä. 

Hökmark on istunut Euroopan parlamentin jäsenenä vuodesta 2004. Hänet valittiin uudelle kaudelle 2009 ja 2014. Hänen kirjojensa joukkoon kuuluu *Frihetens värden: den europeiska utmaningen* (2005). Hän on ollut vuodesta 2007 Samfundet Sverige-Israelin johdossa. 

## Lähteet

## Aiheesta muualla

* Viralliset sivut 
*
Esa Hukkanen

**Esa Juhani Hukkanen** (s. 25. helmikuuta 1963 Lahti) on suomalainen nyrkkeilijä ja nyrkkeilyvalmentaja.

Hukkanen sai pronssia junioreiden EM-kilpailujen 71&nbsp;kg:n sarjassa Schwerinissä 1982. Ensimmäisissä aikuisten arvokisoissaan, Budapestin EM-kilpailuissa 1985 hän karsiutui 71-kiloisten ensimmäisellä kierroksella. Hän hävisi ensimmäisen ottelunsa myös seuraavan vuoden Renon MM-kilpailujen 75&nbsp;kg:n sarjassa.

Hukkanen sai pronssia Torinon 1987 EM-kilpailujen 75&nbsp;kg:n sarjassa. Hän voitti puolivälieräottelussa ruotsalaisen Peter Mokrickin tuomariäänin 4–1, mutta hävisi välieräkamppailussa Puolan Henryk Petrichille 0–5. Soulin olympialaisissa 1988 hän voitti samassa painoluokassa yhden ottelun selviytyen 16 parhaan joukkoon. 

Hukkanen voitti 75-kiloisten Pohjoismaiden-mestaruuden 1986. SM-kilpailuissa hän voitti kultaa 71&nbsp;kg:n painoluokassa 1984 ja 1985 sekä 75&nbsp;kg:n sarjassa 1986, 1987 ja 1988. Lisäksi hän sai 71-kiloisissa SM-hopeaa 1983 ja pronssia 1982. Seuratasolla hän edusti Lahden Kalevaa.
 
Aktiiviuransa jälkeen Hukkanen on toiminut valmennustehtävissä. Hän toimi Suomen Nyrkkeilyliiton päävalmentajana 2001–2004. Hänen valmennettaviinsa kuuluu poikansa Ville Hukkanen.

## Lähteet
Lars Holm

**Lars Holm** (s. 1943 Gävle, Ruotsi) on ruotsalainen harmonikkapedagogi ja -taiteilija, joka tunnetaan konserttiharmonikansoiton ja -opetuksen uranuurtajana Pohjoismaissa.

## Tausta
Holm syntyi ja vietti nuoruutensa Gävlessä. Hän opiskeli ensin kuvataidealalle, mutta musiikki vei lopulta voiton. Hän opiskeli Trossingenissa 1964–1968 Fritz Doblerin johdolla. 

## Ura
Holm toimi tiiviissä yhteistyössä Mogens Ellegaardin kanssa konserttiharmonikan koulutuksen kehittämiseksi Skandinaviassa. Vuonna 1969 Holm julkaisi ensimmäisen nuottikirjan melodiabassoharmonikalle, *Nils Erics melodiebok*, Mogens Ellegaardin kanssa ja vuonna 1972 ensimmäisen melodiabassoharmonikan oppikirjan Ellegaardin ja Torbjörn Lundquistin kanssa.

Holm toimi opettajana Malmön musiikkikoulussa vuodesta 1968 lähtien, jonne hän meni Ellegaardin kehotuksesta ja Tanskan kuninkaallisen musiikkikonservatorion opettajana 1970−1987. Hän on vieraillut pedagogina muun muassa Brasiliassa, Japanissa, Kanadassa, Hollannissa, Saksassa ja Ranskassa, sekä esiintyvänä muusikkona useissa kokoonpanoissa. Holm on tehnyt useita televisio-ohjelmia muun muassa Lasse Holmqvistin kanssa. Hän jäi eläkkeelle musiikkikoulun opetusvirastaan vuonna 2008.

## Kirjallinen tuotanto
*
*
*
*

## Lähteet
Kai Helenius

**Kai Helenius** (s. Tampere) on suomalainen nyrkkeilijä.

Helenius karsiutui Torinon 1987 EM-kilpailujen 81&nbsp;kg:n sarjan ensimmäisellä kierroksella. Kaksi vuotta myöhemmin hän sai samassa painoluokassa pronssia Ateenan EM-kilpailuissa. Hän kukisti puolivälieräottelussa kreikkalaisen Panagiotis Motsakosin tuomariäänin 3–2, mutta joutui luovuttamaan välieräkamppailun Unkarin Lajos Erosia vastaan. Saman vuoden Moskovan MM-kilpailuissa hän eteni puolivälieriin.

Helenius voitti 81-kiloisten Pohjoismaiden-mestaruuden 1986. SM-kilpailuissa hän sai kultaa 81&nbsp;kg:n sarjassa 1985, 1986, 1987, 1989 ja 1990, hopeaa 75&nbsp;kg:n painoluokassa 1982 ja 1983 sekä 81-kiloisissa 1984. Seuratasolla hän edusti Tampereen Työväen Nyrkkeilijöitä.

## Lähteet
First Solar

**First Solar, Inc.** on yhdysvaltalainen aurinkokennoja valmistava yritys. Yritys on perustettu vuonna 1999 ja tuotanto käynnistyi vuonna 2002. First Solar listautui pörssiin vuonna 2006, ja vuonna 2009 sen markkina-arvo oli yli 4,4 miljardia Yhdysvaltain dollaria.   

Eurobaron mukaan First Solar nousi vuonna 2008 tuotantokapasiteetiltaan toiseksi suurimmaksi aurinkosähköyritykseksi. Yritys oli vuonna 2008 johtava CdTe-ohutfilmitekniikassa (kadmiumtelluridi). Vuonna 2006 tuotanto oli 60 megawattia ja vuonna 2008 jo 503 megawattia. Yrityksen mukaan se kaksinkertaisti tuotantonsa vuonna 2009. Eurobaro-julkaisu selittää yrityksen menestystä sillä, että sen tuotantokustannukset laskivat kaksi kolmasosaa vuosina 2004-2008: kolme dollaria per watti sähköä vuonna 2004 ja 0,98 dollaria per watti sähköä vuoden 2008 lopussa. Vuosina 2007-2008 yrityksen työntekijöiden määrä kasvoi 1&nbsp;462:sta 3&nbsp;000:een. Yrityksen liikevaihtovuonna 2008 oli 1&nbsp;246 dollaria vuonna 2008.

Solarpark Liberose Saksassa on 53 megawatin aurinkovoimapuisto, jonne asennettiin First Solarin ohutfilmikennoja. Järjestelmän odotettiin valmistuvan joulukuussa 2009. Kyseinen paikka on Brandenburgissa sijaitseva vanha sotilasalue. Sähköennuste oli 52 gigawattituntia vuodessa, joka riittää yli 15&nbsp;000 kotitaloudelle.  

## Katso myös
* Uusiutuva energia Saksassa
* Uusiutuva energia Yhdysvalloissa

## Lähteet

## Aiheesta muualla
* First Solar kotisivu
* Photovoltaic Energy : Electricity from the Sun  Edut, tekniikka, ennusteet EPIA 2008
Bill Bixby

**Wilfred Bailey "Bill" Bixby** (22. tammikuuta 1934 San Francisco – 21. marraskuuta 1993 Century City, Los Angeles) oli yhdysvaltalainen näyttelijä. Hänellä oli lukuisia rooleja, kuten David Bannerin osa 1970–1980-lukujen vaihteen *The Incredible Hulk* -sarjassa. Bixby sai kolme Emmy-ehdokkuutta ja yhden Daytime Emmy -ehdokkuuden.

Bixby opiskeli City College of San Franciscossa sekä Kalifornian yliopistossa Berkeleyssä ja palveli Yhdysvaltain merijalkaväessä. Hän oli kolmesti naimisissa. Puolisot olivat Brenda Benet 1971–1979, Laura Michaels 1991–1992 ja Judith Kliban 1993. Benet'n kanssa Bixby sai lapsen.

Bixby kuoli sairastettuaan eturauhassyöpää. 

## Aiheesta muualla
*
Norsunluurannikon ympäristöpolitiikka

**Norsunluurannikon ympäristöpolitiikkaan** liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen. Norsunluurannikko itsenäistyi Ranskasta vuonna 1960. Maa on saanut nimensä entisen siirtomaakauden tärkeän vientituotteen mukaan. Maan kymmenet eri heimot puhuvat toisistaan eriytyneitä kieliä, joita ymmärretään usein vain heimon asuinalueella. Pääkansoja on viisi: akan, kru, mande, senufo ja laguuni. Norsunluurannikon ympäristöpolitiikkaan sisältyy rikkaan eliöstön ja sademetsien suojelu, plantaasien hallinta ja hollantilaisen öljy-yhtiön myrkkyskandaali vuonna 2006.

## Ympäristö
Maa jakautuu 500&nbsp;km pitkään rannikkoon ja sen alankoon, sisämaan ylänköön ja vuoristoon. Rannikolla on kookosplantaaseja, etelässä trooppista sademetsää ja muualla savanneja. Metsiä on otettu muuhun käyttöön. Plantaasit ovat korvanneet rannikon alkuperäistä trooppista sademetsää. Osa jalopuista on ryöstöhakattu.

## Eliöstö
Norsunluurannikolla on runsaslajinen eliöstö. Sademetsissä on runsaasti simpansseja ja marakatteja, savannilla paviaaneja ja leopardeja ja vesissä virtahepoja ja krokotiileja. Luonnonsuojelualueisiin sisältyy Bounan kansallispuisto (Park National de Bouna) Abidjan pohjoispuolella, Foret de Tain, sisämaassa Maraoun kansallispuisto ja Tain kansallispuisto.

## Kansainväliset sopimukset
Afrikan norsunluun kaikki kaupallinen kauppa on kielletty CITES -sopimuksessa vuonna 1992 (CITES: Convention on the International Trade in Endangered Species of Wild Flora and Fauna).

## Ympäristöjupakat
Vuonna 2006 hollantilainen öljy-yhtiö Trafigura vei säiliöaluksella Abidjaniin tonneittain myrkkyä, joka vietiin 15 kaatopaikalle. Lähes satatuhatta ihmistä sairastui hengitysvaikeuksiin, pahoinvointiin ja ripuliin ja ainakin 15 kuoli. YK-raportin 9/2009 mukaan kuolemat liittyivät myrkkyihin. Yhtiö kiistää. Trafigura maksoi 152&nbsp;milj. € valtiolle rannikon puhdistamiseksi. Sairastumisista Trafigura siirtää vastuun alihankkijalle. Brittiasianajotoimisto Leigh Day ajoi asukkaiden oikeutta asiassa. Sen mukaan syyskuussa 2009 30&nbsp;000 ihmistä sai 1050 euron korvauksen jätevesihaitoista. Greenpeace raportoi toimineensa ympäristökatastrofin aiheuttaneen varustamon asettamisessa vastuuseen Norsunluurannikon ympäristökatastrofissa vuonna 2006.

## Katso myös
* Kestävä kehitys alueittain ja maittain

## Lähteet
Mikko Mantere

**Mikko Mantere** on suomalainen nyrkkeilijä.

Mantere selviytyi puolivälieriin junioreiden EM-kilpailujen 48&nbsp;kg:n sarjassa Edinburghissa 1992. Ensimmäisissä aikuisten arvokisoissaan, Tampereen MM-kilpailuissa 1993 hän karsiutui 48-kiloisten ensimmäisellä kierroksella. Myöhemmin samana vuonna hän sai Bursan EM-kilpailuissa pronssia 48&nbsp;kg:n painoluokassa. Hän voitti puolivälieräottelussa ranskalaisen Rachid Bouaitan pistein 20–7, mutta hävisi välieräkamppailun Bulgarian Daniel Petroville 4–11.

Mantere edusti seuratasolla Turun Weikkoja. Hän voitti SM-kilpailuissa 48&nbsp;kg:n painoluokassa kultaa 1992, 1993 ja 1995 sekä hopeaa 1994.

## Lähteet
Aarnu, Evena, Vinjami

**Aarnu, Evena, Vinjami: 1700 ehdotusta etunimeksi** on Rea Lehtosen, Juri Nummelinin ja Elina Teerijoen kirja etunimistä. Teoksen on julkaissut kustannusyhtiö Nemo vuonna 2006. Kirja on laajennettu laitos Nummelinin ja Teerijoen teoksesta *Aenna, Rosma, Velveena: 300 etunimiehdotusta maailmalta* vuodelta 2004. Teokseen on koottu nimiä, joita ei kirjan ilmestyessä ole käytetty Suomessa vielä kertaakaan.

## Katso myös
* *[[Eemu, Ukri, Amelie|Eemu, Ukri, Amelie: 2000 kaunista ja harvinaista etunimeä]]*

## Lähteet
* 
*
Hergé-museo

**Hergé-museo** () on ennen kaikkea Tintistä tunnettua sarjakuvapiirtäjä Hergétä kunnioittamaan perustettu museo, joka sijaitsee Louvain-la-Neuvessa Belgiassa. Museo avattiin 2. kesäkuuta 2009. Rakennuksen on suunnitellut ranskalainen Pritzker-palkittu arkkitehti Christian de Portzamparc. Museonjohtaja on Laurent de Froberville.

Museon idea syntyi jo Hergén elinaikana. Kolme vuotta hänen kuolemansa jälkeen Stiftung Hergé (nyk. Studios Hergé) ryhtyi viemään suunnitelmaa eteenpäin. Ensin museon kotipaikaksi suunniteltiin Brysseliä. Vuosien keskustelun jälkeen sijaintipaikaksi ilmoitettiin kuitenkin yliopistokaupunki Louvain-la-Neuve, ja Hergén leski Fanny Rodwell antoi hankkeeseen 17 miljoonaa euroa.

## Rakennus
Museorakennuksen suunnitteli ranskalainen Pritzker-palkittu arkkitehti Christian de Portzamparc. Hän suunnitteli luonnon keskelle sokkeloisen valoisan rakennuksen, jossa on viistoja seiniä. Lasista ja betonista rakennettuun valkoisen rakennuksen ovelle johtaa pitkä puinen kävelysilta. Kokonaisuus muodostuu neljästä yksiköstä, joita yhdistävät toisiinsa sillat ja lasiset käytävät. Tiloissa on kahdeksan näyttelyhuonetta.

## Näyttely
Näyttelyn on suunnitellut alankomaalainen taiteilija Joost Swarte. Näyttely alkaa kolmannesta kerroksesta, jossa ovat ensimmäiset neljä näyttelysalia, ja siirtyy sen jälkeen toiseen kerrokseen, jossa ovat muut salit. Näyttelyn pinta-ala on 2&nbsp;000 m².

## Kritiikkiä
Saksalainen lehdistö (''Die Welt'' ja ''Frankfurter Allgemeine Zeitung'') toi museon avaamisen yhteydessä esille sieltä täysin puuttuvan kritiikin Hergén rasismista ja natsisympatioista. Avajaisten yhteydessä syntyi myös skandaali siitä, ettei valokuvaajien sallittu kuvata tilaisuudessa. Kiellon syynä olivat näyttelytilojen runsaat alkuperäiskuvat, joita ei haluttu kuvattavan. 

## Lähteet
Stoubtsy

**Stoubtsy** (, ) eli **Stolbtsy** (; , ) on pienehkö kaupunki Valko-Venäjällä Minskin alueella, maanteitse 76 kilometriä Minskistä lounaaseen. Kaupunki on maatalousvaltaisen hallintopiirin (rajon) keskus. Koko piirin väkiluku oli vuoden 2009 väestönlaskennassa 42&nbsp;007, josta 15&nbsp;367 asui Stoubtsyn kaupungissa.
 
 
 

Alue on kuulunut useasti Puolaan, vielä Riian rauhassa 1921 alue vahvistettiin Puolaan kuuluvaksi. Stoubtsy liitettiin osaksi Valko-Venäjän sosialistista neuvostotasavaltaa (BSSR) vuonna 1939. Historia näkyy väestörakenteessa: Väestöstä noin 68,8 % taustaltaan valkovenäläisiä, 23,4 % puolalaisia ja noin 6 % venäläisiä.

Kaupunki sijaitsee Itämereen laskevan Niemenin yläjuoksulla, joen koillisrannalla. Nykyisistä liikenneyhteyksistä tärkeimpiin kuuluvat Minskistä saapuva ja kaupungin pohjoispuolitse kiertävä Varsova-Brest-Baranavitšy-Stoubtsy-Dzjaržynsk-Minsk-Orša-Moskova-moottoritie M1 (eurooppatie E30) sekä samansuuntainen rautatie. Stoubtsyssä on tämän pääradan rautatieasema. 

## Lähteet

## Aiheesta muualla

*Tiivis kaupunkikuvaus  (bycity.org)
*Kartta kaupungin keskustasta  (bycity.org)
*WikiMapia satelliittikuva kaupungista, kohteiden selitykset pääosin  tai 
*Neuvostoliiton aikaisia topografiakarttoja alueesta 
*Kuvia joistain Stoubtsyn rakennuksista  (globustut.by)
*Valokuvia kaupungista ,  tai  (radzima.org)
*Valokuvia piiristä ,  tai  (radzima.org)
*Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Stolbtsyn aseman aikataulut (Valko-Venäjän rautateiden Minskin osasto) 
*Valko-Venäjän juna-aikatauluja
Martti Backman

**Martti Olavi Backman** (s. 28. toukokuuta 1948 Lahti) on suomalainen toimittaja. Hän on toiminut *[[Iltalehti|Iltalehden]]* ja *[[Suomen Kuvalehti|Suomen Kuvalehden]]* päätoimittajana. Backman on toimittanut useita MOT-ohjelmia Yleisradiolle.
 
Backman valmistui Sanomien toimittajakoulusta 1970 ja valtiotieteiden kandidaatiksi Helsingin yliopistosta 1976.

## Näkemyksiä
Backman kirjoitti *[[Kanava (lehti)|Kanavaan]]* poleemisen kirjoituksen, jossa hän kiistää lajikadon olemassaolon. Kyse on hänen mukaansa median ja ympäristöjärjestöjen symbioottisesta suhteesta, jossa media nielee kritiikittömästi järjestöjen tiedotteet ja lietsoo paniikkia. WWF:n suojelupäällikkö Jari Luukkonen lähetti kirjoitukseen vastineen, jossa hän tyrmää Backmanin väitteet.

## Teokset
* 
* 
* 

## Lähteet
Barkaroli

**Barkaroli** (, , *venelaulu*) on soitin- tai laulusävellystyyppi, joka on tyypillisesti 6/8, 9/8 tai 12/8 -tahtilajissa. Barkarolit ovat erityisesti venetsialaisiin gondoleihin yhdistettyjä sävelmiä, joita gondolieerit esittävät työnsä lomassa.

Tunnetuimpia barkaroleja ovat muun muassa Frédéric Chopinin pianobarkaroli ja Jacques Offenbachin barkaroli oopperassa Hoffmannin kertomukset.

## Lähteet
Gary Leeman

**Gary Leeman** (s. 19. helmikuuta 1964 Toronto, Ontario, Kanada) on uransa lopettanut kanadalainen jääkiekkoilija, pelipaikaltaan oikea laitahyökkääjä. 

Toronto Maple Leafs varasi Leemanin  toisella kierroksella varausvuorolla 24. Toronton lisäksi Leeman edusti NHL:ssä Calgary Flamesia, Montreal Canadiensia, Vancouver Canucksia ja St. Louis Bluesia. NHL-urallaan Leeman pelasi runkosarjassa 667 ottelua joissa teki tehot 199+267=466 ja sai 531 rangaistusminuuttia.

Leeman edusti kaudet 1997–1999 Saksan DEL-liigan Hannover Scorpionsia ennen kuin lopetti uransa vuonna 1999.

Leeman voitti Stanley Cupin vuonna 1993 Montrealissa. Hän pelasi NHL:n tähdistöottelussa 1989.

Leeman on Auston Matthewsin, Rick Vaiven ja Dave Andreychukin lisäksi ainoa pelaaja, joka on tehnyt Torontossa 50 maalia yhdellä kaudella NHL:n runkosarjassa.

## Tilastot

## Lähteet
*
*

### Viitteet
Saila

**Saila** on suomalainen naisen etunimi, joka on muodostettu Aila- ja Laila-nimien mukaelmana.

Digi- ja väestötietoviraston tietojen mukaan etunimen Saila on 1900-luvun alusta lokakuuhun 2023 mennessä saanut 2447 henkilöä, joista melkein puolet on syntynyt 1960- ja 1970-luvuilla.

## Tunnettuja Sailoja
*Saila Kettunen (s. 1970), yleisurheiluvalmentaja
*Saila Kinni (s. 1987), suunnistaja
*Saila Laakkonen, näyttelijä
*Saila Purho (s. 1965), pika- ja aitajuoksija
*Saila Ruuth (s. 1981), valtiosihteeri
*Saila Saari (s. 1989), jääkiekkoilija
*Saila Seppo (s. 1959), tekniikan tutkija, keksijä, kuvataiteilija ja kirjailija
*Saila Seurujärvi, laulaja
*Saila Susiluoto (s. 1971), runoilija

## Lähteet
Ettan (jalkapallo)

** Ettan Fotboll ** on Ruotsin jalkapalloilun kolmanneksi korkein sarjataso. Vuosina 1987–1999 se oli Ruotsin toiseksi korkein sarjataso. Superettan korvasi 1. divisioonan kaudesta 2000 lähtien. Sarja perustettiin uudelleen 2006.

1. divisioonaa on jaettu kahteen lohkoon, pohjois- ja etelälohkoon, joissa kummassakin pelaa 14 joukkuetta. 

## Sarjajärjestelmä
Kummankin lohkon joukkueet pelaavat keskenään kaksinkertaisen sarjan, jolloin kauden ottelumääräksi tulee 26 ottelua. Lohkojen voittajat nousevat suoraan Superettaniin ja toiseksi sijoittuneet pelaavat karsinnat Superettanin 13. ja 14. sijoittuneiden joukkueiden kanssa. Kolme viimeistä putoavat suoraan 2. divisioonaan.

## Aiheesta muualla
*Sarjan kotisivut
Piraija (elokuva)

**Piraija** (*Piranha*) on vuonna 1978 tehty kauhukomedia parvesta tappajapiraijoja. Elokuvan ohjasi Joe Dante ja sen pääosia näyttelivät Bradford Dillman, Heather Menzies, Kevin McCarthy, Keenan Wynn ja Dick Miller. Elokuvan tuotti Roger Corman. *Piraija* on parodia vuoden 1975 elokuvasta *[[Tappajahai (elokuva)|Tappajahai]]* (*Jaws*). James Cameron ohjasi elokuvalle jatko-osan nimeltä *[[Piranha II: Lentävät tappajat]]*.

## Juoni

Kaksi nuorta saapuu yöllä armeijan hylättyyn tukikohtaan. He päättävät ottaa paikassa olevasta uima-altaasta ilon irti ja menevät sinne naku-uinnille. He eivät tiedä, että karmiva salaisuus vaanii heidän allaan ennen, kuin se nousee ja ahmaisee heidät kitaansa. Kun nuorten kauhunhuudot kiirivät punaisen veden pinnalla, valot laitetaan päälle ja selviää, että rakennus on kaukana hylätystä ja tyhjästä.

Vakuutusalan tutkija Maggie McKeown lähetetään etsimään kahta nuorta patikoijaa, jotka katosivat lähellä Lost River Lakea. Hän palkkaa juron, korvessa asuvan Paul Groganin oppaakseen. Tutkiessaan aluetta he löytävät hylätyn armeijan laitoksen. Ainut asukas on tohtori Robert Hoak, entinen huippusalaisen projektin johtaja. Projektin tarkoituksena  oli kasvattaa kylmän veden piraijoja Vietnamin sotaan. Projekti lopetettiin jo vuosia sitten, mutta Hoak oli jatkanut lihansyöjäkalojen kasvattamista.

Tutkiessaan päärakennusta Maggie ja Paul vapauttavat vahingossa piraijat paikalliseen jokeen, joka johtaa järvelle, jossa lasten kesäleiri ja vastikään avattu lomakohde voivat tarjota nälkäisille lihansyöjille paljon kalanruokaa. Maggie ja Paul juoksevat varoittamaan paikallisia, mutta heidän varoituksensa menevät kuuroille korville... kunnes piraijat saavuttavat uimarit.

Hyökkäyksen jälkeen Paul ja Maggie keksivät päästää kaiken jätevesialtaan veden järveen, koska Paulin mukaan se tappaa kaiken vedessä olevan. Päästyään jätevesialtaalle Paul sitoo ympärilleen köyden ja sukeltaa jokeen. Sitten hän vapauttaa jätevedet, ja pian sen jälkeen joutuu piraijojen hyökkäyksen kohteeksi. Maggie hyppää veneeseen ja poimii Paulin sen kyytiin.

Päästyään kuivalle maalle Paul autetaan paareille. Elokuvan lopussa uutistoimittaja puhuu valtion tiedemiehelle tapahtumasta (joka mainitsi Maggielle työskennelleensä tohtori Hoakin kanssa), ja tiedemies kertoo, ettei ole enää vaaraa eikä pelätä tarvitse. Elokuva loppuu näkyyn merelle, ja kuuluu ääniä, joita piraijat tekivät ennen hyökkäämistään. (Se siis viittaa siihen, että jotkut piraijat selvisivät jätevesimyrkytyksestä...)

## Näyttelijät

## Arvioita
*[[Video-opas|Video-oppaassa]]* vuodelta 1994 Kari Salminen kuvaa *Piraijaa* hyvän käsikirjoituksen varassa toimivana halpaelokuvana ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* Interview with Belinda Balaski
SC Riverball

**Soccer Club Riverball** on vuonna 2006 perustettu joensuulainen jalkapalloseura. Seuran joukkue pelaa kaudella 2024 Suomen seitsemänneksi korkeimmalla sarjatasolla Vitosessa. Seuralla on ollut myös futsaljoukkue, joka on pelasi kaudella 2012–2013 ensimmäistä kertaa kolmanneksi korkeimmalla sarjatasolla. SC Riverballin futsaljoukkue pelasi kaudella 2022–2023 toiseksi korkeimmalla sarjatasolla Futsal-Ykkösessä. Seuralla on ollut myös junioritoimintaa.

SC Riverballin juuret ovat vuonna 2002 ikämiesseuraksi perustetussa Riverballissa. Vuoden 2006 lopulla seura päätti eriyttää harraste- ja kilpatoiminnan, jolloin kilpatoimintaa varten perustettiin SC Riverball. Riverball on jatkanut toimintaansa JKKI-sarjoissa.

## Lähteet

## Aiheesta muualla

* SC Riverballin kotisivut
Save (yhtye)

**Save** on Moskovasta, Venäjältä kotoisin oleva death metal-yhtye. Yhtye julkaisi ensimmäisen pitkäsoittonsa, *[[Зачем Тебе Жить]]* () vuonna 2004. Toinen pitkäsoitto nimeltään *[[Мегаполис]]* () julkaistiin vuonna 2007. Albumi sisälsi ensimmäistä enemmän death metallin ja modernin metallin elementtejä.

## Jäsenet
### Nykyiset
* Viktoria Belikova - laulu
* Maïa Kuchumova - laulu (2008-)
* Savin Alexander - kitara
* Dmitry Panov - basso
* Ivan Malakhov - basso
* Salnikov Konstantin - rummut

### Entiset
* Fomin Artem - lyömäsoittimet
* Alexei Bokov - basso
* Lomakin Stas - kitara

## Diskografia
### Albumit
* *[[Зачем тебе жить?]]* (2004)
* *[[Мегаполис]]* (2007)
* *[[Копилка грехов]]* (2009)

### EP:t
* *[[Под руку с мечтой]]* (2008)

## Aiheesta muualla
* Yhtyeen viralliset sivut  
* Save @ Myspace
Hollywood Boulevard

**Hollywood Boulevard** on bulevardi Hollywoodissa, Los Angelesissa, Kaliforniassa. Se alkaa Sunset Boulevardilta ja kulkee luoteeseen Vermont Avenuelle, edelleen länteen Laurel Canyon Boulevardille ja päättyy Sunset Plaza Drivelle. Kadun nimi oli vuosina 1887–1910 Prospect Avenue.

Kadulle luotiin vuonna 1958 Hollywood Walk of Fame.

## Aiheesta muualla
Krister Stendahl

**Krister Stendahl** (21. huhtikuuta 1921 – 15. huhtikuuta 2008) oli ruotsalainen Uuden testamentin tutkija ja pappi, joka toimi Tukholman hiippakunnan luterilaisena piispana vuosina 1984–1988. Hän loi myös huomattavan uran Yhdysvalloissa ja oli muun muassa Harvardin yliopiston teologisen koulun dekaanina vuosina 1968–1979. Hän työskenteli myös Massachusettsissa Brandeisin yliopistossa. 

Stendahl sai tohtorinarvon Uppsalan yliopistosta. 

Stendahl kannatti naisten ja seksuaalivähemmistöjen edustajien oikeutta tulla vihityiksi papeiksi. Hän edisti ekumeniaa sekä kristillisten suuntausten että eri uskontokuntien välillä ja vaati uskovia etsimään hyviä asioita myös muista uskoista. Hän piti kristittyjen kuolemanjälkeisen elämän korostusta itsekkäänä ja katsoi, että se puuttui niin juutalaisuudesta kuin varhaisesta kristinuskostakin.

Stendahl kuoli 86-vuotiaana Bostonissa, Massachusettsissa. 

## Lähteet
Georges Boulanger

**Georges Boulanger** on seuraavien henkilöiden nimi:

* Georges Boulanger (1837–1891), ranskalainen kenraali
* Georges Boulanger (1893–1958), romanialaissyntyinen viulisti ja säveltäjä.
Vaajakosken vesivoimalaitos

**Vaajakosken vesivoimalaitos** on Jyväskylässä Vaajavirrassa Naiskoskessa sijaitseva vesivoimalaitos. Laitoksen on rakennuttanut SOK. Laitoksen on omistanut vuodesta 1984 alkaen Suur-Savon Sähkö. Voimala on harvinainen koska sen vedenottokapasiteetti on suuri verrattuna korkeuseroon, joka on parhaimmillaan 2 metriä. Voimalaitoksen sisällä ei myöskään ole avattavia patoluukkuja vaan kiinteä patokynnys. Laitos käynnistetään imemällä kompressoreilla tyhjö kuhunkin ilmatiiviiseen virtauskanavaan (3 kpl), jolloin vesi syöksyy kynnyksen yli turbiiniin lapon ansiosta.

Voimalaitos sijaitsee Naissaaren itäpuolella. 
Voimalaitoksen ja Naissaaren välissä on käytöstä poistettu tukinuittokanava. Toisella puolen voimalaitosta on kalahissi sekä kalankasvatusaltaita, jotka myöskään eivät enää ole käytössä.

Saaren länsipuolella on Vaajakosken vanha vesivoimalaitos, Wanha Woimala.

## Kuvia

## Lähteet

## Aiheesta muualla

* Vaajakosken vesivoimalaitos Energiaa Suomesta -sivustolla
Scartown

**Scartown** on Moskovasta, Venäjältä kotoisin oleva melodinen death metal -yhtye, joka yhdistelee musiikissaan metalcore -elementtejä.

## Jäsenet
### Nykyiset

* Stanislav Rybalkin – laulu
* Mihail Vinogradov – kitara
* Aleksei Balanin – kitara
* Dmitri Goljašev – basso
* Maksim Adžigitov – koskettimet
* Andrei Išenko – rummut

### Entiset

* Maksim Subbotin – kitara (2005-2007)
* Andrei Leontjev – kitara (2005-2008)
* Vjatšeslav Aristov – basso (2006-2006)
* Oleg Sergejev – rummut (2005-2008)

## Diskografia
### Albumit
* *[[Легенды Большого Города]]* (2006)
* *[[Крик Мертвой Свободы]]* (2008)
* *[[Там, где время молчит]]* (2011)

### EP:t
* *[[Вертикальный Предел]]* (2007)

## Aiheesta muualla

* Yhtyeen viralliset sivut 
* Scartown @ Myspace
Kari Sihvonen (sarjakuvapiirtäjä)

**Kari A. Sihvonen** (s. 1980) on suomalainen kuvittaja ja sarjakuvapiirtäjä. Hänen sarjakuviinsa kuuluu *[[Myrkky (lehti)|Myrkky]]*-lehdessä esiintynyt ''Kapteeni Kanki''.

Sihvonen on valmistunut Lahden muotoiluinstituutista.

## Sarjakuva-albumeja
* 
* 
* 
* 
* 
* 
* Kapteeni kanki: Opportunaristi, Lempo Kustannus 2013
* 
* 
* 

## Lähteet

## Aiheesta muualla
* Kari A. Sihvosen kotisivut
* Outi Uotila: Sihvonen piirtää sanatonta sarjakuvaa . Aamuposti 14.10.2009.
* Antti Wennström: ”Kuolleiden urheilijoiden seura” irvailee kateudelle ja kilpailukulttuurille. Jatkoaika 12.3.2013.
* Tero Mattila: Kuolleiden urheilijoiden seura. Kvaak.fi 22.4.2013.
Nystølsvatnet

**Nystølsvatnet** on Länsi-Norjassa, Balestrandin kunnassa, Vetlefjorddalen-laakson länsipuolella sijaitseva ylänköjärvi. Järven vesi on peräisin lähinnä sen pohjois- ja eteläpuolisilta Nystølseggin ja Såfossenipan vuorimassiiveilta. Vesi laskee Holmevatnetin, Byttevatnetin, Mjellsvatnetin, Myravatnetin ja Litlevatnetin järvien kautta länteen jatkuen Gaula-jokena Dalsfjorden-vuonoon ja Atlantin valtamereen.

Järven pohjoisrannalla kulkee Riksvei 13 -tie.

## Lähteet
Heinrich Noë

**Heinrich August Noë** (16. heinäkuuta 1835 München – 26. elokuuta 1896 Bolzano) oli saksalainen kirjastonhoitaja ja matkakirjojen kirjoittaja.

Noë opiskeli Erlangenissa luonnontieteitä ja vertailevaa kielitiedettä. Hän toimi kirjastonhoitajana Münchenissä 1857–63, mutta omistautui sen jälkeen kirjoittamiselle. Noë kirjoitti useita matkakirjoja, ja hänet tunnetaan erityisesti Alppeja koskevista luonnonkuvauksistaan.

## Lähteet
Larger Than Life

"**Larger Than Life**" on yhdysvaltalaisen poikabändin Backstreet Boys toinen single heidän vuonna 1999 ilmestyneeltä albumilta *[[Millennium (albumi)|Millennium]]*. Kappaleen sanoittivat Max Martin, Kristian Lundin ja Brian Littrell, ja se on suurimmaksi osaksi tribuutti ryhmän faneille. Kappale rikkoi ennätyksen pisimmästä vietetystä ajasta MTV:n *Total Request Liven* listasijalla yksi. *[[Billboard Hot 100]]* -listalla kappale nousi sijalle 25 ja Britannian singlelistalla viidenneksi. *Blender* -lehti taas rankkasi kappaleen listan *500 suurinta hittiä syntymäsi jälkeen* sijalle 292. Kappale on myös yksi ryhmän suosituimmista kappaleista.

## Musiikkivideo
Kappaleen "Larger Than Life" musiikkivideo oli suuren budjetin tuotettava, jonka ohjasi Joseph Kahn 12.–14. elokuuta vuonna 1999 Orlandossa, Floridaassa. Kahn ohjasi myös yhtyeen videon "Everybody (Backstreet's Back)" kesäkuussa 1997. Musiikkivideo sijoittuu futuristiseen avaruuteen ja sisältää lukuisia erikoisefektejä ja animaatiota, kuten myös tanssiesityksen. Videon alussa esiintyy suuri avaruusalus ja useita bändin edellsiä hittejä kelautuu ohi. Robotti, jonka kasvoja esittää Antonio Fargas (esitti myös linja-autonkuljettajaa videolla "Everybody (Backstreet's Back)"), herättää yhtyeen jäsenet aluksesta.

Jokainen yhtyeen jäsen esiintyy videolla yksin sekä yhdessä ryhmän tanssiesityksessä.

Videon kustannukset nousivat yli alkuperäisen budjetin, minkä vuoksi Howie Doroughin asusteet eivät olleet kovin eriskummaliset. Video on *[[Guinnessin ennätystenkirja|Guinnessin ennätystenkirja]]ssa [[Luettelo kalleimmista musiikkivideoista|11. kalleimpana musiikkivideona]] arvioidulla 2&nbsp;100&nbsp;000 [[Yhdysvaltain dollari|dollarin]] kuluillaan.*

### Listasijat

## Kappalelista
**Vakio**
#"Larger Than Life" (Video Mix)
#"Larger Than Life" (Video Mix – instrumentaalinen)
#"If You Knew What I Knew"

**Cardboard sleeve**
#"Larger Than Life" (Video Mix)
#"Larger Than Life" (Albumin versio – instrumentaalinen)

**Britannia**
#"Larger Than Life" (Video Mix)
#"Larger Than Life" (Eclipse New Life Mix)
#"If You Knew What I Knew"

**Remix-tuplavinyyli**
#"Larger Than Life" (Keith Litman Club Mix) – 6:03
#"Larger Than Life" (Jazzy Jim Bonus Beats) – 3:44
#"Larger Than Life" (Extended Video Mix) – 4:14
#"Larger Than Life" (Keith Litman Dub) – 9:16
#"Larger Than Life" (Jazzy Jim Streetshow Mix) – 4:05
#"Larger Than Life" (Jack D. Elliot Club Mix) – 5:48
#"Larger Than Life" (Album Version) – 5:52
#"Larger Than Life" (Eclipse's New Life Mix) – 8:47
#"Larger Than Life" (Madgroove Progressive Mix) – 9:16

Kappale "Larger Than Life" löytyy myös levyltä* Now That's What I Call Music! 4*.

## Lähteet
More Than That (Backstreet Boysin kappale)

"**More Than That**" on yhdysvaltalaisen poikabändin Backstreet Boys kolmas single heidän albumiltaan *[[Black & Blue]]*, joka julkaistiin 21. marraskuuta 2000. Kappale pysyi Yhdysvaltojen Billboard Hot 100 -listalla 20 viikkoa ja oli korkeimmillaan sijalla 27. Britannian singlelistalla kappale nousi listasijalle 12. Muihin Backstreet Boysin singleihin verrattuna kyseinen kappale pärjäsi kehnosti, ja se myi ainoastaan 800&nbsp;000 kopiota.

## Listasijat

## Kappalelista
**Vakio**
#"More Than That" (Radio Mix)
#"More Than That" (Album Version)
#"The Call" (Neptunes Remix With Rap)
#"More Than That´" (Hani Mixshow Remix)
#"More Than That" musiikkivideo (on enhanced CDs)

**Aasia**
#"More Than That" (Radio Mix)
#"More Than That" (Album Version)
#"The Call" (Neptunes Remix With Rap)
#"The Call" (Earthtone III Remix)

## Versiot
*"More Than That" (Special Radio Mix) 3:40
*"More Than That" (Album Version) 3:44 
*"More Than That" (Hani Radio Edit) 4:01 
*"More Than That" (Hani Mix Show Edit) 6:36
*"More Than That" (Hani Remix Club Mix) 10:07  
*"More Than That" (Hani Remix Club Mix Instrumental) 10:05

## Musiikkivideo
Kappaleen "More Than That" musiikkivideon ohjasi Marcus Raboy toukokuussa 2001. Video sisältää kaksi eri tapahtumapaikkaa. Ensimmäisessä yhtye laulaa aavikolla suuren valkokankaan edessä. Kankaalla näytetään useita eri kohtauksia: aavikon, ruuhkaisen kaupungin, pilvisen taivaan, salaman ja auringonlaskun. Toisessa yhtye kävelee aavikolla ryhmänä ja ajaen kahta autoa. Video debytoi *TRL:n* sijalla yksi 15. toukokuuta 2001.

## Lähteet
Arkkienkeli Mikaelin luostari

**Arkkienkeli Mikaelin luostari** () on ortodoksinen luostari Sýmin saarella Kreikassa. Se sijaitsee Panormítiksen kylässä saaren eteläosassa. Luostarin rakennukset on rakennettu 1700–1900-luvuilla.

Luostarissa on vuonna 1905 rakennettu kellotorni, joka edustaa barokkia. Kellotornin esikuva on nykyisessä Turkissa, İzmirissä sijaitseva Agía Fotiní. Luostarissa säilytetään Sýmin suojeluspyhimyksen arkkienkeli Mikaelin ikonia, joka vietiin aikoinaan Sýmin kaupungin Gialókseen. Sieltä se selittämättömästi kuitenkin palasi Panormítikseen, jonka vuoksi sinne päätettiin rakentaa luostari. Paikalla, missä nykyisin sijaitsee vuonna 1783 rakennettu yksilaivainen pääkirkko, on aikoinaan sijainnut bysanttilainen kappeli. Luostarin kirkossa on runsaasti pyhiinvaeltajien uhrilahjoja (*támata*), sillä tavan mukaan Mikaelilta apua pyydettäessä on annettava jotain vastalahjana. Kirkon katossa ja seinissä on sýmiläisten veljesten, Michaíl ja Nikítas Karakostíksen maalaamia freskoja. Kirkon barokkityylinen ikonostaasi puolestaan on Mastrodíakis Taliadoúroksen tekemä.

Arkkienkeli Mikaelin luostarin museossa on esillä esimerkiksi vanhoja käsikirjoituksia, Panormítiksen rantaan ajautuneita rukouspulloja, jotka sisältävät merimiesten rahalahjoituksia, sekä kreetalaisen taidemaalarin Theódoros Poulákiksen jälkibysanttilainen maalaus.

Nykyisin luostari on pyhiinvaelluskohde ja Sýmin suosituin nähtävyys, ja sinne järjestetään päiväretkiä Sýmin kaupungista sekä läheiseltä Ródoksen saarelta.

## Lähteet

## Aiheesta muualla
Aleksandr Volkov (kosmonautti)

**Aleksandr Aleksandrovitš Volkov** (; s. 27. toukokuuta 1948 Horlivka, Ukrainan SNT) on entinen neuvostoliittolainen kosmonautti.

Volkov opiskeli Harkovan sotilaslentokoulussa valmistuen vuonna 1970. Hänet koulutettiin kosmonautiksi vuosina 1976–1979 ja hän toimi kosmonauttien koulutuksen johtajana 1990–1998. Hän lensi vuodesta 1985 alkaen avaruuslentoja: Saljut 7 (EO-4-2), Mir EO-4) ja Mir EO-10. Hän lensi 2. lokakuuta 1991 avaruuteen Neuvostoliitosta palaten 25. maaliskuuta 1992 Venäjän federaatioon. Hän vietti kaikkiaan 391 vuorokautta avaruudessa.

Hän on naimisissa ja hänellä on kaksi lasta, joista Sergei Volkov valittiin vuonna 1997 kosmonauttikoulutukseen.

## Lähteet
* spacefacts.de: Lyhyt historiikki
* Encyclopedia Astronautica: Biografie
Voikkaan rautatieasema

**Voikkaan asema** (, ratakm 217+000) on Suomen rataverkolla, Kouvola–Kuusankoski-radalla, Kouvolan Kuusankoskella Voikkaan taajamassa sijaitseva lakkautettu rautatieliikennepaikka.

Liikennepaikka perustettiin vuonna 1902 silloiselle Voikkaa–Haarankallio-radalle. Se palveli lähinnä Voikkaan tehtaan tavaraliikennettä, mutta oli myös henkilöliikenteen käytössä pula-ajan vuosina 1945–1949. Liikennepaikka lakkautettiin ja siitä tuli Kuusankosken aseman alainen syksyllä 1964, jolloin nykyinen Kouvola–Kuusankoski-rata valmistui.

Voikkaan ratapiha on nykyisin tehdasalueella toimivien yritysten, kuten ABB:n ja Teräspyörä Oy:n, käytössä. Sitä käytetään myös Kouvolan seudun ammattiopiston eli KSAO:n radanrakennuskoulutukseen. Ratapihalla olevaa kalustoa ei ole huollettu, ja esim. tuhoutuneita Move 66 -vetureita siellä on kaksi.

Puinen asemarakennus valmistui joko vuonna 1931 tai 1946. Se on purettu, ja ratapihan ympäristö on erittäin metsittynyttä. Esimerkiksi virallinen Asematie on tällä hetkellä kuin kävelypolku. Reunimmaisella raiteella on vielä betoninen asemalaituri.

## Lähteet
* 
* Kouvolan Sanomat 16.12.2009: Kylmä ei kangistanut vaihteen asentajia (tietoa KSAO:n koulutuksesta)
* Vaunut.org: Kymin Oy:n Move vaihtotöiden lomassa Voikkaan entisen asematalon edustalla vuonna 1970

## Aiheesta muualla
* Vaunut.org: rautatiekuvia Voikkaalta
Oxford-kenkä

**Oxford-kenkä** on miesten jalkinetyyppi. Oxford-kenkä eroaa muista kengistä siten, että oxford-kengässä kengännauhojen yhdessä pitämät päälliset puoliskot on ommeltu kengän pään alle. Lisäksi kengän kieli eli iltti on tehty eri osasta kuin etupäällinen. Rei'ityksellä eli *perforaatiolla* varustettua oxfordia kutsutaan *brogueksi*. Mitä enemmän rei'itystä brogue-kengässä on, sitä vähemmän juhlallinen se on klassiseen oxford-kenkään verrattuna.

Oxfordeja on käytetty 1700-luvulta alkaen. Yhdysvalloissa oxfordeista voidaan käyttää myös nimitystä *balmorals*. Kaksiväristä oxford-kenkää kutsutaan *[[Spectator-kenkä|spectator]]iksi* tai *co-respondentiksi*. Oxfordit on usein valmistettu kolmesta eri nahkapalasta: kärki, päällinen ja kanta.

## Katso myös
*Derby-kenkä
*Solkikenkä
*Louferi

## Lähteet
*http://www.keikari.com/blogi/oxford-kengat/
*http://www.uusi.ihmiskunta.org/index.php?option=com_content&task=view&id=957&Itemid=102

### Viitteet

## Aiheesta muualla
Iñaki Azkuna

**Iñaki Azkuna Urreta** (14. helmikuuta 1943 Durango – 20. maaliskuuta 2014 Bilbao) oli espanjalainen baskien kansallispuolueen poliitikko.  Hän oli lääketieteen lisensiaatti ja oli vuosina 1999–2014 Bilbaon kaupungin pormestari.

## Lähteet

* Bilbao.net, The Mayor - Iñaki Azkuna Urreta-Biography 

### Viitteet
The One (Backstreet Boysin kappale)

"**The One**" on yhdysvaltalaisen poikabändin Backstreet Boys neljäs single heidän hittialbumiltaan *[[Millennium (albumi)|Millennium]]*. Kappaletta käytettiin myös *Hanada Shonen Shi* -nimisen animesarjan tunnuskappaleena.

*[[The View (keskusteluohjelma)|The View]]* -talkshown haastattelussa vuonna 2001 ryhmä kertoi, etteivät he olleet tarkoittaneet kappaletta "The One" neljänneksi singlekseen. Ryhmä kuitenkin piti kyselyn minkä kappaleen fanit valitsisivat neljänneksi singleksi ja Nick Carterin äänestettyä "the One" kappaletta hänen suuri fanijoukkonsa seurasi esimerkkiä. Muut bändin jäsenet toivoivat fanien äänestävän kappaletta "Don't Want You back". A.J. McLean sanoi "Don't Want You Back" -kappaleen olevan hänen yksi lempikappaleistaan joita bändi on tehnyt. Kappaleesta saatiin esimakua 17. marraskuuta 1998 kun pätkä kappaleesta julkaistiin DVD:llä *A Night Out With the Backstreet Boys*.

## Kappaleet
**Vakio**
#"The One" (Albumin versio)
#"The One" (Instrumentaalinen)
#"Show Me The Meaning Of Being Lonely" (Soul Solution Mixshow Edit)
#"Larger Than Life" (Jack D. Elliot Radio Mix)

**Japani**
#"The One" (Albumin versio)
#"The One" (Instrumentaalinen)
#"Show Me The Meaning Of Being Lonely" (Soul Solution Mixshow Edit)
#"Show Me The Meaning Of Being Lonely" (Jason Nevins Crossover Remix)
#"Larger Than Life "(Jack D. Elliot Radio Mix)

**Remix-vinyyli**
#"The One" (Jack D. Elliot Club Mix)
#"The One" (Wunder Dub)
#"The One" (Pablo Flores Miami Mix Edit)
#"The One" (Albumin versio)
#"The One" (Jack D. Elliot Radio Edit)

## Musiikkivideo
Kappaleen musiikkivideon ohjasi Chris Hafner ja Kevin Richardson. Video alkaa omistuksesta faneille, taustajoukoille, bändille ja tanssijoille. Itse video alkaa nopeutetulla kuvalla *Penn State University* -areenasta sitä muutettaessa koripallokentästä bändin lavaksi *[[Into the Millennium Tour]]*ia varten. Loppu videosta koostuu pätkistä kiertueen kuvamateriaalia ja joitain *still*- ja *off-stage*-kuvia. Materiaali itsessään ei liity kappaleeseen, vaikka osassa materiaalia bändi lauloikin kyseistä kappaletta. 

### Listasijat

## Versiot
*"The One" (Album Version) 3:46 
*"The One" (Instrumental) 3:46 
*"The One" (Jack D. Elliot Radio Mix) 3:35
*"The One" (Pablo Flores Miami Mixshow Edit) 6:29
*"The One" (Pablo Flores Miami Club Mix) 10:07
Vladimir Titov

**Vladimir Titov** (; s. 1. tammikuuta 1947 Sretensk), on entinen Venäjän ilmavoimien eversti ja neuvostoliittolainen kosmonautti.

Hän valmistui lukiosta vuonna 1965 ja Ilmavoimien korkeakoulusta vuonna 1970. Hän valmistui Ilmavoimien akatemiasta vuonna 1987. Hän lensi 1&nbsp;400 tuntia eri lentokoneilla. Hän on saanut lukuisia palkintoja, muun muassa Lenin-palkinto vuosina 1983 ja 1988, Ranskan kunnialegioonan komentajapalkinto ja vuonna 1990 Yhdysvalloissa Harmon-patsas.

Hänet valittiin kosmonautiksi vuonna 1976. Hän oli varamiehistössä vuonna 1982 Sojuz T-5 -lennolla ja vuonna 1983 Sojuz T-9 -lennolla. Hän oli Sojuz T-8 ja Sojuz T-10-1 ja Soyuz TM-4 -lentojen päällikkö. Hän lensi STS-63- ja STS-86-sukkulalennoilla. Hän vietti avaruudessa 387 vuorokautta.

Titov siirtyi eläkkeelle Venäjän avaruusjärjestöstä vuonna 1998, jonka jälkeen hän toimi Boeing-yrityksen Moskovan toimistossa.

Hän on naimisissa Aleksandra Kozlovan kanssa ja heillä on kaksi lasta.

## Lähteet
*NASA Vladimir Titov -elämäkerta
Jäähyväiset aseille (täsmennyssivu)

**Jäähyväiset aseille** voi tarkoittaa ainakin seuraavia asioita:

* *[[Jäähyväiset aseille]]*, Ernest Hemingwayn romaani
* *[[Jäähyväiset aseille (vuoden 1932 elokuva)|Jäähyväiset aseille]]*, vuoden 1932 elokuva
* *[[Jäähyväiset aseille (vuoden 1957 elokuva)|Jäähyväiset aseille]]*, vuoden 1957 elokuva
* *[[Jäähyväiset aseille (vuoden 1966 elokuva)|Jäähyväiset aseille]]*, vuoden 1966 elokuva
* *[[Jäähyväiset aseille (albumi)|Jäähyväiset aseille]]*, Kollaa kestää -yhtyeen albumi vuodelta 1979
* ”Jäähyväiset aseille”, Kollaa kestää -yhtyeen kappale, jonka on levyttänyt myös Liisa Tavi.